Datum: 6. 12. 2022

**ZAPISNIK**

1. REDNE - KONSTITUTIVNE SEJE SVETA KRAJEVNE SKUPNOSTI

PREVORJE

z dne 6. 12. 2022

Sejo je na podlagi statuta Občine Šentjur sklical dosedanji predsednik Sveta Krajevne skupnosti Prevorje (Sveta KS), Damjan Maček. Potekala je v prostorih KS, Lopaca 10, pričetek ob 18. uri.

Za sejo predlagam naslednji dnevni red:

1. Otvoritev seje, ugotovitev navzočnosti novoizvoljenih članov sveta KS in

sklepčnosti,

1. Poročilo Občinske volilne komisije o izidu rednih volitev v svet KS

3. Imenovanje komisije za potrditev mandatov članov sveta KS,

4. Poročilo mandatne komisije in potrditev mandatov članov sveta KS,

5. Izvolitev predsednika sveta KS,

6. Izvolitev podpredsednika sveta KS,

7. Razno

Tajnik KS Prevorje pozdravi vse navzoče. Pove, da po Statutu Občine Šentjur, 1. sejo praviloma vodi najstarejši novoizvoljeni član sveta KS, na njegov predlog pa lahko tudi kdo drug.

Najstarejši novoizvoljeni član Sveta KS je Pajek Mirko in se strinja da vodi sejo.

**AD1 Otvoritev seje, ugotovitev navzočnosti novoizvoljenih članov sveta KS in**

**Sklepčnosti**

Predsedujoči Mirko Pajek ugotovi prisotnost novoizvoljenih članov Sveta KS, ki se izkažejo tudi s potrdilom o izvolitvi. Ti so:

Mirko Pajek, Nevenka Antlej, Jožko Špoljar, Peter Marcen, Jožko Pacek, Boštjan Planko in Matej Pinter.

**Sklep: 1. redna - konstitutivna seja Sveta Krajevne skupnosti Prevorje je sklepčna (prisotnost 7 od 7), tako da se lahko sprejemajo veljavni sklepi in opravijo vse naloge, ki izhajajo iz predlaganega dnevnega reda.**

GLASOVANJE: **ni**

**AD2 Poročilo Občinske volilne komisije o izidu rednih volitev v svet KS (preberejo se uradni volilni rezultati za KS Prevorje)**

Tajnik KS Martin Luskar predstavi poročilo Občinske volilne komisije o izidu rednih volitev v Svet KS Prevorje. Novoizvoljeni člani sveta so:

Mirko Pajek, Nevenka Antlej, Jožko Špoljar, Peter Marcen, Jožko Pacek, Boštjan Planko in Matej Pinter

**AD3 Imenovanje komisije za potrditev mandatov članov sveta KS**

Predsedujoči Mirko Pajek predlaga imenovanje mandatne komisije za potrditev mandatov članov Sveta KS.

Novoizvoljeni člani Sveta KS se sporazumejo o sestavi komisije.

Člani so: Matej Pinter, predsednik

Planko Boštjan, član

Nevenka Antlej, član

GLASOVANJE

Prisotnost : 7

ZA: 7, PROTI: 0

**Sklep: Potrdijo se člani komisije za potrditev mandatov**

**AD4 Poročilo mandatne komisije in potrditev mandatov članov sveta KS**

Na podlagi poročila Občinske volilne komisije o izidu rednih volitev v Svet KS, mandatna komisija ugotavlja, da so prisotni vsi novoizvoljeni člani Sveta KS kakor tudi, da ni znanih zadržkov za potrditev mandatov članov Sveta KS, predsedujoči pa predlaga glasovanje za naslednji sklep:

**SKLEP : Potrjeni so mandati članom novoizvoljenega Sveta Krajevne skupnosti Prevorje, ki so navedeni v prisotnosti, tako da je Svet Krajevne skupnosti Prevorje za obdobje 2022 – 2026 konstituiran v celoti.**

GLASOVANJE

Prisotnost : 7

ZA: 7, PROTI: 0

**Sklep je sprejet.**

**AD5 Izvolitev predsednika sveta KS**

Predsedujoči Mirko Pajek pozove prisotne k podaji predlogov za kandidate za predsednika Sveta KS, oziroma, da se kandidati javijo sami. V nadaljevanju predsedujoči predlaga za predsednika sveta Jožka Pacek, z utemeljitvijo, da je kot svetnik v prejšnjem sklicu sodeloval pri delu v Krajevni skupnosti, s čemer se strinjajo tudi ostali svetniki.

Glede na izkazano enotno podporo Joško Pacek izjavi, da kandidaturo sprejme. Zahvali se za zaupanje, trudil se bo delovati po svojih močeh v sodelovanju s celim svetom KS.

Predsedujoči Mirko Pajek nato predlaga glasovanje za sledeči sklep:

**SKLEP: Za predsednika Sveta Krajevne skupnosti Prevorje za obdobje 2022 – 2026 se predlaga Jožko Pacek.**

GLASOVANJE

Prisotnost : 7

ZA: 7, PROTI: 0

**Sklep je sprejet.**

**AD6 Izvolitev podpredsednika sveta KS**

Novoizvoljeni predsednik KS Jožko Pacek pove, da v skladu z Statutom Občine Šentjur (75. člen), podpredsednika predlaga novoizvoljeni predsednik sveta KS, potrdi pa ga svet KS z glasovanjem. Z obrazložitvijo, za podpredsednika Sveta KS predlaga Jožka Špoljar. S predlogom se strinjajo tudi ostali člani Sveta KS.

Jožko Špoljar kandidaturo sprejme.

Predsedujoči nato predlaga glasovanje za naslednji sklep:

**Sklep: Za podpredsednika Sveta Krajevne skupnosti Prevorje za obdobje 2022– 2026 se predlaga Jožko Špoljar.**

GLASOVANJE

Prisotnost : 7

ZA: 7, PROTI: 0

**Sklep je sprejet**

**AD7 Razno**

Predsedujoči čestita vsem izvoljenim članom sveta za uspešno izvolitev, kakor tudi novoizvoljenemu predsedniku in podpredsedniku ter jim zaželi uspešno delo.

Predlaga tudi, da se sprejme sklep glede nagrad za predsednika sveta, kakor tudi izplačilo sejnin.

Sprejmejo se naslednji sklepi:

**Sklep:**

**Svet KS določa, da predsedniku pripada letna nagrada v višini 6% bruto letne plače župana, ki delo opravlja poklicno** (25. člen Odloka o delovanju in pristojnostih krajevnih skupnosti v Občini Šentjur)**,**

**Svet KS določa, da se za vsako sklepčno sejo prisotnim članom izplača sejnina v višini 23,00 EUR (neto).Prisotnost na seji vodi tajnik. Nagrade in sejnine se izplačajo konec decembra za tekoče leto.**

**Seje se za potrebe pisanja zapisnika lahko snemajo.**

GLASOVANJE

Prisotnost : 7

ZA: 7, PROTI: 0

**Sklepi so sprejeti.**

Prispela je vloga OZPM Šentjur za sofinanciranje predstave in prihod dedka Mraza na POŠ Prevorje.

**Svet KS odobri sofinanciranje v višini 100 €.**

GLASOVANJE

Prisotnost : 7

ZA: 7, PROTI: 0

**Sklep je sprejet**

Zapisnik pisal Predsedujoči 1. konstitutivne seje

Martin Luskar – tajnik KS Mirko Pajek